Die kerk is 'n gebou! - www.bybelkennis.co.za
Die kerk is 'n gebou!
New opinions are always suspected, and usually opposed, without any other reason but because they are not already common. -John Locke, filosoof (1632-1704)
As ons praat van 'n kerk dink ons aan 'n spesifieke bouvorm met 'n toring – met 'n kruis of weerhaan bo-op – en 'n boodskap voor die gebou. As kinders het ons geleer wat ons mag en nie mag doen in die "huis van God" nie. Miskien het ons hierdie beeld verwerp. Dit is egter steeds 'n gebou, maar nou sonder toring en preekstoel. Dit is egter steeds 'n gebou waarheen ons gaan.
In die proses vergeet ons die werklikheid – ons gaan nie kerk toe nie … ons is die kerk. Om 'n vaste vergaderplek – tradisioneel, koffiewinkel, huis of wat ook al – te hê, is goed. Dit is 'n wonderlike manier om na die gemeenskap om die gebou uit te reik. Of dit nou 'n tradisionele gebou of huis is, is nie belangrik nie
Vroeë Christene sou nie verstaan het as jy vir hulle gesê het: Kom ons gaan kerk toe, nie. Vir hulle was die kerk nie 'n gebou of tent nie … dit was hulle. Hierdie werklikheid vergeet ons dikwels. As ons die kerk as 'n gebou sien, kan dit verskeie probleme veroorsaak.
Die kerk en daarom die Christendom word in kompartemente verdeel. Ons is geneig om ons lewe in kompartemente te verdeel en dit is dikwels as gevolg van plek – werk of skool of huis. Dit is hoekom ons dikwels Sondae as die totaliteit van ons godsdiens sien. As ons die kerk as gebou sien, mag ons glo dat ons verhouding met God daar plaasvind – daardie spesifieke plek. Dit is maklik om Christus in 'n plek waar almal om jou dink dat jy Christus moet volg, te volg. Om kerk te wees, word nie deur gebou en tyd beperk nie. As jou godsdiens net in 'n gebou en om ander Christene beperk word, verstaan jy nie die Christelike geloof nie.
Kerk en godsdiens word beperk as jy kerk as 'n gebou sien. God ken mense se harte. As hy my vra om iets te doen of te sê en ek gehoorsaam Hom, kom ek in aanraking met mense wat Hom nodig het. As jy nie die kerk is nie, bereik jy nie jou volle potensiaal in sy koninkryk nie.
Kerk en godsdiens word geïsoleer as ons kerk bloot as 'n gebou sien. Jy isoleer jouself van die mense wat jou kan help om jou doel in die lewe te ontsluit. As jy 'n aktiewe deel van 'n plaaslike gemeente is, lei dit tot geestelike groei – jy kan nie jou geestelike lewe alleen uitleef nie. In die vroeë kerk het mense tyd met mekaar deurgebring, mekaar se behoeftes hanteer en hulle sonde teenoor mekaar bely. Persoonlike kontak, gesprekke en 'n lewe saam verbreed ons perspektiewe. Moenie jou isoleer van die mense wat jou kan help om jou doel in die lewe te identifiseer nie.
In die Bybel verwys kerk altyd na mense en nie na 'n plek nie. Die kerk is die beliggaming van Christus – sy mond en arms en bene – vir 'n wêreld waarin so baie mense Hom nie ken nie. Dink net wat die kerk kan bereik as hy hom nie in kompartemente verdeel of beperk of isoleer nie – en dit net omdat ons dink die kerk is 'n gebou.